Video: Adam Tas deel wenk vir die jagveld | Maroela Media
Adam Tas, aanbieder van "Byt en Buskruit". (Skermgreep uit die video)
Die eerste episode van die langverwagte nuwe jag-en-visvangreeks, Byt en buskruit, word Donderdagaand bekendgestel en die aanbieder van dié program, Adam Tas, het besluit om die jagters solank 'n voorsmakie te gee.
Tas is 'n gesoute televisie-aanbieder, sanger en liedjieskrywer, maar ook 'n ywerige jagter wat graag sy kennis en jagveldstories deel. Hy sal voortaan elke week 'n nuttige jagwenk met Maroela Media se lesers deel, maar kykers kan steeds weekliks op Byt en buskruit inskakel vir al jag- en visvang-avonture.
In elke episode reis 'n bekende saam met Tas na 'n eksotiese bestemming in Mauritius, Mosambiek, St. Helena-eiland en Namibië. Ná afloop van elke dag se avontuur word daar heerlik kos gemaak met die vangs van die dag en daar word gesellig om die kampvuur gekuier. Kykers sal eerstehands kan sien hoe vis- en wildsvleisgeregte berei word en dié resepte sal ook eksklusief op Maroela Media beskikbaar wees.